ISRAEL-RAPORTTI EUROOPAN PARLAMENTISTA
Vuoden 2018 uutiskatsaus
Shalom ja tervetuloa!
Olemme EU:n sydämessä Euroopan parlamentissa Brysselissä.
Tänään luomme uutiskatsauksen vuoteen 2018 -
ja päätapahtumiin Israelin, Lähi-idän ja EU:n kannalta.
Mukana ohjelmassa ovat ECI:n perustaja ja johtaja Tomas Sandell, -
tervetuloa; -
tri Andreas Kelling, ECI:n erikoislähettiläs, tervetuloa; -
ja Bill Etheridge, MEP Midlandsista, tervetuloa!
Tomas, vuonna 2018 oli paljon tapahtumia.
Mitkä olivat ECI:n työn kannalta kohokohtia?
Mitä nostaisitte esiin työssänne Israelin ja juutalaisten puolesta?
Kiitos, Simon. On hyvä muistella dynaamista ja dramaattista vuotta.
Iloitsemme samoista asioista kuin juutalaiset iloitsevat.
Päällimmäisenä mielessä on USA:n lähetystösiirto toukokuussa -
sekä USA:n irtautuminen Iranin ydinsopimuksesta.
Kun miettii saavutuksia, täytyy pysyä vaatimattomana.
Teemme oman pienen osamme. Emme ole maailman Trumpeja.
Mutta mitä tulee lähetystösiirtoon, olemme tehneet työtä 7―8 vuotta -
ja selittäneet johdonmukaisesti Israelin valtion juridisia perustuksia.
Olemme perustelleet, miksi Jerusalem on tärkeä -
ja mikä on juutalaisten historiallinen ja kulttuurinen yhteys Jerusalemiin.
Työllämme on ollut vaikutusta.
Vain puoli vuotta ennen Trumpin ilmoitusta -
järjestimme tilaisuuden, johon osallistui lukuisia YK-lähettiläitä.
Tilaisuudessa tri Jacques Gauthier selitti, -
miksi Jerusalem on tärkeä juutalaisille -
ja miksi sen täytyy olla Israelin pääkaupunki.
Tahtoisinkin sanoa, että meilläkin on ollut pieni osuus, -
kun siirron laillisuutta on vuosien mittaan perusteltu.
Mainitsen lisäksi vain yhden asian, -
sillä en halua viedä koko puolituntista.
Olemme tuoneet esiin palestiinalaisten koulukirjojen vihakiihotusta.
Olemme tuoneet sitä Euroopan unionin tärkeimpien hallintojen tietoon.
Ne ovat tunnustaneet, ettei se ole oikein ja asian pitää muuttua -
ja tarvitaan riippumatonta kansainvälistä tutkimusta.
Asiaa ei tietystikään saada korjattua yhden kalenterivuoden aikana.
Jatkamme asian esillä pitämistä.
Vuosi on ollut dramaattinen mutta hyvä Israelin kannalta.
Andreas, kiva, että pääsitte taas mukaan.
Onnittelut nimityksestä ECI:n erikoislähettilääksi!
Iran oli vahvasti uutisotsikoissa jälleen vuonna 2018.
Tammikuussa Iranin hallinto pidätti yli 3 700 mielenosoittajaa.
Toukokuussa presidentti Trump ilmoitti, -
että hän irrottaa maansa Iranin ydinsopimuksesta.
Iran on myös vahvistanut joukkojaan Syyriassa.
Se on suora uhka Israelille ja Lähi-idälle.
Miksi Iran hallitsi uutisotsikoita näin?
Miksi EU:n kannattaa kiinnittää siihen huomiota?
Se liittyy mielestäni siihen, että eurooppalaispoliitikot ja -lehdistö -
eivät kykene hyväksymään, että Donald Trump on USA:n presidentti.
Hän on vastustanut voimakkaasti terrorihallintoja.
Hän ei pelkää kertoa mielipidettään -
tuoreella, epätavallisella ja suorasukaisella tavalla.
Ennen pitkää myös Euroopan poliitikkojen pitää myöntää, -
että Trump on oikeassa kutsuessaan valhetta valheeksi -
ja terrorihallintoa terrorihallinnoksi, joka Iran on.
Miksi Euroopan sitten on tärkeää pitää varansa Iranin kanssa?
Euroopan poliitikoilla tapaa olla sekulaari tausta.
Heidän on siis luonnollisesti hyvin vaikea ymmärtää, -
miten vahvasti uskonto vaikuttaa.
Ellei ihminen ymmärrä uskontoa syvällisesti, -
hän ei pysty käsittämään, että Iran on vakavissaan, -
kun se uhkaa pyyhkiä Israelin Lähi-idän kartalta -
ja pyrkii siihen vakavissaan. Se on ensimmäinen kohta.
Toinen kohta on tämä: -
Maailmassa on 1,5 miljardia sunnia ja 200 miljoonaa šiiaa.
Tärkein šiiojen edustaja on Iran.
Šiioista noin puolet asuu Iranissa.
Kahtiajako niiden välillä on syvä.
Euroopan unionin tulisi pohtia, kumman kanssa se haluaa toimia.
Lähi-idässä ei ole ainoatakaan muslimidemokratiaa.
On vain autoritaarisia hallintoja tai terrorihallintoja.
Autoritaarisia ovat mm. Saudi-Arabia, Jordania, Egypti ja Turkki.
Iran kuuluu terrorihallintoihin.
Sillä on kytköksiä Syyriaan, Hizbollahiin ja Hamasiin.
Kenen kanssa siis EU haluaa tehdä yhteistyötä?
Ja jos otetaan vielä yksi askel, Lähi-idän ainoa demokratia on Israel.
Bill, kiva, että pääsitte mukaan.
Olette ehkä Euroopan parlamentin suorasukaisin jäsen.
Pääsitte hiljattain otsikoihin, koska vaihdoitte puoluetta -
itsenäisyyspuolue UKIPista libertaaripuolueeseen.
Mitä se tarkoittaa ja miksi päädyitte ratkaisuun?
Liityin UKIPiin vuonna 2011. Uskoin vahvasti sen asiaan.
Työskentelin UKIPin ja sen tukemien asioiden puolesta yötä päivää.
Valitettavasti kansanäänestyksen voiton jälkeen puolue eksyi tieltä.
Se sai uudet johtajat.
Aiemmin se oli vapautta rakastava puolue, -
joka ei missään nimessä ollut täynnä ennakkoluuloja ja vihaa, -
vaikka sitä yritettiin kuvailla niin. Nyt se on menossa siihen suuntaan, -
josta sitä aiemmin syyttä kritisoitiin.
Se on omaksunut valtiojohtoisuuden ja kansallistamisen aatteita.
Se on myös ottanut silmätikuksi yhden vähemmistön, muslimit, -
joita se kritisoi jatkuvasti.
Se muistuttaa karmivasti historian katalia hallintoja.
Yritin aikani estää sitä ja epäonnistuin.
En enää voinut olla sen jäsen. Siirryin puolueeseen, joka uskoo vapauteen -
ja valtion holhouksen vähentämiseen mutta ei syrji eri uskontojen edustajia.
Se suhtautuu ihmisiin ihmisinä. Siihen minä uskon.
Pidän näkemyksistänne liittyen Iraniin.
Iran on johtava terrorismin tukijavaltio.
Se polkee ihmisoikeuksia ja levittää pelkoa ja terroria Lähi-idässä.
Se yrittää hankkia maailman vaarallisimman aseen, ydinaseen.
Sen hallinto uhkaa Israelia jatkuvasti tuholla.
Lokakuussa Iran yritti salamurhata opposition jäseniä Tanskassa.
Milloin täällä herätään uhkaan, -
jota Iran kohdistaa Euroopan turvallisuudelle?
Tuskinpa milloinkaan. Se on iso ongelma.
Täällä keskustellaan ja valitetaan loputtomasti ihmisoikeuksista, -
myös Iranin tilanteesta. Paheksutaan kuolemantuomioita ja muuta. Hyvä.
Mutta kun Iran uhkaa tuhota Israelin, levittää terroria -
ja toimii pahansuopaisesti, siihen ei puututa millään tavalla.
Siihen on monia syitä, mutta näkemykseni mukaan -
se johtuu pitkälti siitä, että monet poliitikot täällä vihaavat Israelia.
He ajattelevat, että Iranin vastustaminen hyödyttää Israelia.
Täältä kumpuava Israel-vastaisuus on erittäin huolestuttavaa.
En usko, että Irania tullaan vastustamaan täällä.
Päinvastoin, täällä on yritetty vesittää Trumpin Iranin-vastaisia toimia.
Pahansuopaista Iranin hallintoa pitää vastustaa.
On puolustettava todellista ystäväämme, Israelia.
Tomas, ikävä kyllä vuonna 2018 -
juutalaisviha voimistui Euroopassa ja Yhdysvalloissa.
Helmikuussa Puola hyväksyi kiistellyn holokaustilain, -
jonka mukaan on rangaistava teko sanoa, -
että Puola tai puolalaiset osallistuivat natsien tekoihin.
Britannian työväenpuolueen johtajia on syytetty antisemitismistä.
CNN teki hiljattain kyselyn, -
johon osallistui 7 000 eurooppalaista aikuista 7 maasta.
Tulokset olivat järkyttävät. Luen joitain.
Yli neljäsosa uskoo, että juutalaisilla on liikaa vaikutusvaltaa -
liiketoiminta- ja rahoitusalalla, -
ja viidesosa, että median ja politiikan alalla.
Lisäksi Pittsburghin synagogassa oli -
valkoisen ylivallan kannattajan tekemä ampumisisku.
Kyselyn perusteella näyttää, -
että antisemitismiä esiintyy jo Euroopan yhteiskunnan valtavirrassa.
Mitä se tarkoittaa Euroopan tulevaisuudelle?
Huomenna on erityinen päivä täällä Euroopan parlamentissa.
Vietämme ECI:n 15-vuotisjuhlaa.
Näimme jo 15 vuotta sitten, että antisemitismi kasvaisi.
ECI:n historian tuntevat tietävät, että siihen aikaan Elie Wiesel kysyi: -
"Miksi yhä ainoastaan juutalaiset näkevät uhan ja keskustelevat siitä?"
Meillä on etuoikeus kristittyinä tukea täällä juutalaisia.
On totta, että antisemitismillä on tänä päivänä monia eri muotoja.
Siitä on tullut valtavirtaa.
Nykyään voi lausua asioita, joita ei aiemmin olisi hyväksytty.
Esimerkiksi Britanniassa pääministeriksi voi nousta henkilö, -
joka on avoimesti antisemiitti.
Keski- ja Itä-Euroopan maiden tilanne on asia erikseen.
Niissä esiintyy ennakkoluuloja. Mutta mielenkiintoista on, -
että juutalainen kokee olonsa paljon turvallisemmaksi -
Budapestissä tai Varsovassa kuin Ranskassa, Britanniassa, -
Belgiassa tai Alankomaissa. Mielestäni meidän Länsi-Euroopassa -
pitää tunnustaa, missä juutalaiset kokevat eniten uhkaa.
Ellei Pariisissa tai Brysselissä voi enää kävellä kipa päässä, -
meidän pitää katsoa itseämme peilistä ja tunnustaa, -
että antisemitismi on ongelma täällä ja meidän pitää torjua sitä.
Andreas, antisemitismi ja juutalaisviha on vanhin vihan muoto.
Sillä on tuhoisat seuraukset juutalaisille ja koko yhteiskunnalle.
Tiedämme Saksan historiasta, -
mitä seuraa, kun antisemitismin hengen annetaan kasvaa.
Mitä Euroopan tai EU:n tulisi mielestänne tehdä -
juutalaisyhteisöjen suojelemiseksi -
ja Euroopan vapauden suojelemiseksi, ellei se kitke juutalaisvihaa?
Vastaan kysymykseen näin. Minusta on skandaali, -
että täällä Euroopassa on edes tarve suojella juutalaisyhteisöjä.
Pitääkö muslimeja, protestantteja tai katolisia, -
turkkilaisia, amerikkalaisia tai venäläisiä suojella?
Tahtoisin kääntää kysymyksen ympäri ja lakata puhumasta suojelemisesta.
Tunnustetaan mieluummin, että juutalaiset ovat olleet keskeinen osa -
Euroopan historiaa jo pitkään, tuhansia vuosia.
Saksan historiassa Henrik II, joka nousi valtaan vuonna 995, -
kutsui ensimmäiset juutalaiset Etelä-Italiasta Saksaan, -
sillä hän halusi tuoda Saksaan sivistystä.
Kysymys kuuluu, voimmeko ajatella uudella tavalla -
ja toivottaa tervetulleeksi juutalaiset ja sen, -
ja miten he ovat edistäneet yhteiskuntiemme hyvinvointia.
Avaa tietokone. Millainen prosessori siinä on?
Luultavasti Intel, joka on valmistettu Haifassa Israelissa.
Tarkastelepa kuivien alueiden maatalousinnovaatioita.
Juutalaiset ovat olleet mukana pelastamassa miljoonia ihmishenkiä, -
jotka muuten olisivat kuolleet.
Viimeisenä ajatuksena: Olemme Euroopan parlamentissa.
Euroopan unioni lähetti viime viikolla sanoman maailmalle -
YK:n kautta, että Israel aiheuttaa ongelmia ulkomaisille turisteille, -
jotka haluavat vierailla pyhillä paikoilla. Se on skandaali!
Se on täysin käsittämätön kommentti.
Euroopassa voi vapaasti ostaa matkalipun Jerusalemiin, -
olipa sitten juutalainen, kristitty tai muslimi. Ei mitään ongelmaa.
Mutta Euroopan johtajat esittävät, että on muka ongelma.
Pystyimmekö vierailemaan pyhillä paikoilla ennen vuotta 1967? Emme.
Juutalaiset eivät pystyneet käymään pyhillä paikoilla ennen vuotta 1967.
Tällaista sanomaa ei voi ymmärtää.
Johtajat luovat antisemitismiä, jota sitten voidaan kitkeä suurella rahalla.
Millaisia keinoja Euroopan parlamentti ja komissio voivat ottaa käyttöön -
kitkeäkseen antisemitismiä? Siitä on tullut valtavirtaa Euroopassa.
Seuraukset Euroopalle tulevat olemaan luultavasti vakavat.
On olemassa yksi yksinkertainen asia, jonka poliitikot voivat tehdä heti.
Heidän pitää lakata olemasta niin kyynisiä.
Sanoinhan, suorasukainen. - Tämä on totuus.
Monet Euroopan sosialisti- ja vasemmistopuolueet, -
myös Britannian työväenpuolue mutta ei pelkästään se, -
keskittyvät erityisesti kaupungeissa -
haalimaan muslimiyhteisöjen ääniä.
Se on yksinkertaista. Ilman näiden ryhmittymien ääniä -
he menettäisivät satoja paikkoja. Hyvin lähelle sitä.
Siksi ne julistavat aina johtotasolta alkaen -
Israel-vastaisuutta, vihaa ja antisemitismiä.
Heidän on yhä vaikeampi kieltää sitä, sillä se on hyvin selvää.
He sanovat kannattavansa palestiinalaisia -
ja saavat sillä kokonaisten väestönosien ääniä.
Se on kyynistä ja väärin.
Lisäksi kovan linjan vasemmisto yrittää yhdistää juutalaiset ja rikkaat,
ja siten synnyttää katkeruutta heitä vastaan.
Samaa taktiikkaa UKIP käyttää muslimeja vastaan.
Se muistuttaa kammottavasti, mitä ns. sosialistit sanoivat historiassa.
"Juutalaiset ovat rikkaita. He hallitsevat liike-elämää ja mediaa.
Emme pidä juutalaisista."
Se on kyynistä, se riistää ja johtaa kaltevalle pinnalle.
Jo se, että puhumme antisemitismistä -
vuonna 2019 sivistyneessä läntisessä maailmassa, on aivan uskomatonta.
Nämä ihmiset voivat pysäyttää sen käskemällä puolueiden lopettaa sen.
Hyvä neuvo.
Tomas, vuosi 2018 oli suuri vuosi Israelille ja Israelin tukijoille, -
etenkin kun presidentti Trump päätti siirtää -
USA:n lähetystön Tel Avivista Jerusalemiin -
Israelin 70-vuotisjuhlan kunniaksi.
Miten merkittävä lähetystösiirto oli? Onko odotettavissa, -
että EU-jäsenmaat siirtävät lähetystöt Tel Avivista Jerusalemiin?
Tahdon ensin kiittää ystävääni, joka tulee Isosta-Britanniasta.
Pidän siitä, mitä sanoitte. On hyvä kuulla se tässä ohjelmassa.
Kun näemme antisemitismin merkkejä, tuomme ne aina esiin.
Mainitsemme rohkeasti myös lähteet.
Mutta on yhtä tärkeää tuomita johdonmukaisesti muslimiviha, -
aina kun näemme sitä.
Halusin kiittää teitä, ennen kuin vastaan kysymykseenne.
Eräs asia huolestuttaa minua erityisesti liittyen lähetystösiirtoon.
Olen puhunut siitä julkisesti.
On yksi EU-jäsenmaa, joka estää muita -
siirtämästä lähetystöjä Jerusalemiin. Tuo maa on Saksa.
Se on todella järkyttävää.
Siitä on kerrottu mediassa viime viikkoina.
Kuulin, että Angela Merkel oli soittanut keväällä Romanian presidentille -
ja muille Keski- ja Itä-Euroopan johtajille -
ja kieltänyt siirtämästä lähetystöä.
Joskus oikeus tapahtuu hyvin nopeasti.
Nyt tiedämme, että Merkel on lähdössä.
Hän joutuu luopumaan CDU-puolueen puheenjohtajuudesta.
Monissa EU-maissa olisi ollut kiinnostusta -
seurata USA:n vanavedessä. Se olisi ollut luonnollista -
mm. Tšekissä, Puolassa, Bulgariassa ja Romaniassa.
Meidän tulee rohkaista ja voimauttaa näitä jäsenmaita tekemään sen, -
minkä tietävät oikeaksi.
Ei pidä antaa muiden määräillä, ei Britannian, Ranskan eikä Saksan.
Tämä on asia, jota meidän täytyy tuoda esiin.
Ohjelma-aikaa on jäljellä viisi minuuttia.
Andreas, mikä on teidän näkemyksenne?
Euroopan unioni johtaa maailmanlaajuista liikettä, -
joka vastustaa Jerusalemin tunnusta- mista Israelin pääkaupungiksi.
Tomas sanoi äsken, että Merkel on taivutellut EU-maita -
luopumaan lähetystösiirroista ja Jerusalemin tunnustamisesta.
Sillä on myös suunnattoman suuria hengellisiä seurauksia.
1. Moos. 12:ssa Jumala lupasi siunata siunaajia ja kirota kiroajat.
Mitä sanotte?
Me poliitikot ja diplomaatit uskomme voivamme muuttaa historiaa, -
mutta meidän pitää olla vaatimattomia ja tunnustaa, -
että Jumala loi maailman ja vie sen myös päätökseen.
Me poliitikkoina ja diplomaatteina emme muuta Jumalan suunnitelmia, -
pidimmepä siitä tai emme. Mutta silti voimme olla osa jännittävää matkaa -
ja muuttaa maailmaa oikeaan suuntaan yhdessä Jumalan kanssa.
Toiseksi minusta on mielenkiintoista, -
miten monet Afrikan johtajat ymmärtävät tämän sanoman.
He tulevat maista, -
joissa johtavilla puolueilla voi yhä olla politbyroita -
ja joissa vapaustaistelijat uskovat luovansa uutta maailmaa sosialismilla.
Mutta he ovat ymmärtäneet, että heidän pitää muuttaa asenteitaan.
He muuttavat suhtautumistaan Jerusalemiin yksi kerrallaan -
ja pyrkivät keskinäiseen hyödylliseen suhteeseen.
Se on uskomatonta ja erittäin hyvä vastaus.
EU:n ulkopoliittinen kanta on, -
että Jerusalem pitää jakaa Itä- ja Länsi-Jerusalemiin.
He haluavat Itä-Jerusalemista -
mahdollisen palestiinalaisvaltion pääkaupungin.
Miksi niin monet päättäjät Euroopassa uskovat, että se on mahdollista, -
vaikka valtaosa Itä-Jerusalemin arabeista haluaa pysyä Israelissa?
Lisäksi vain Israel on taannut juutalaisuudelle, kristinuskolle -
ja islamille pääsyn pyhiin paikkoihin.
Jaetussa Jerusalemissa se olisi uhattuna.
Kuten kaikki muu täältä tuleva, se on epäkäytännöllistä haihattelua.
Todellisuus on se, että Jerusalem on Israelin pääkaupunki.
Meidän kaikkien tulisi tunnustaa tämä tosiasia.
Poliitikot näkevät palestiinalaisvaltion ongelman -
ja luulevat, että se ratkaistaan piirtämällä rajalinjat.
Se on typerää harhautusta.
Tämä paikka ei ikinä tee sitä, mikä on vaikeinta ja oikein.
Se yrittää aina miellyttää ja pehmentää.
Lähetystösiirtoja vastustetaan yleensä sanomalla, -
että se aiheuttaa ongelmia ja terrorismia.
Juuri siksi näitä ihmisiä pitää uhmata.
Mutta se vaatii poliittista vahvuutta, ja sitä ei ole täällä.
Ohjelma-aikaa on jäljellä minuutti.
Millaisia haasteita ECI:llä on edessään vuonna 2019?
Miten katsojat voivat tukea Israelia Euroopan parlamentissa ja muualla?
Tulevina kuukausina valmistaudutaan eurovaaleihin.
Toki eräs tietty jäsenmaa saattaa lähteä, -
mutta me muut valmistaudumme vaaleihin.
Moni asia on Euroopassa nyt muutoksen kourissa.
Vaalituloksista voi syntyä jotain tosi hyvää, mutta on myös suuri vaara.
ECI tarvitsee todella viisautta navigoidessaan uudessa tilanteessa, -
jossa on vahvoja kansallismielisiä ja populistisia liikkeitä -
ja ääriajattelua eri muodoissa.
Mutta kaikki voivat tehdä kuten mottomme sanoo: rukoilla, -
ottaa selvää ja ajaa asioita. Meillä kaikilla on ääni.
Voimme rukoilla, lukea ja hankkia tietoa katsomalla tätä ohjelmaa.
Voimme myös soittaa tai kirjoittaa parlamenttiedustajallemme.
Se tekee demokratiasta niin hienon.
Jokainen ääni on tärkeä.
Tomas ja Andreas, kiitos teille!
Samoin Bill, talon suorasukaisin henkilö.
Kiitos, että katsoit ohjelmaa Euroopan parlamentista.
ECI:n ja Revelation TV:n puolesta -
tahdomme toivottaa hyvää joulua ja onnellista uutta vuotta 2019.
Seisotaan edelleen Israelin ja juutalaiskansan rinnalla, -
koska me elämme raamatullisia aikoja. Kiitos seurasta!
Suomennos: Marianne Tenetz